มาทานร้านนี้ได้ 2 ครั้งแล้ว ครั้งนี้มาซื้อกลับไปทานที่บ้านบ้างในช่วงสายวันอาทิตย์ครับ 11 โมง ยังมีที่จอดอยู่ 1 ล๊อก คนเยอะเลยโซนห้องแอร์เต็มไปประมาณ 70% แล้วแหละ

วันนี้ที่สั่งกลับบ้านมากินคือ

- แกงกะหรี่ไก่+โรตี: ได้น่องไก่ชิ้นใหญ่ 1 ชิ้น พร้อมมันอีก 3-4 ชิ้น รสชาติเข้มข้น หอมเครื่องแกงพอดีๆ โรตีม้วนมาอุ่นๆ ขนาดเหมาะกับ 1 ท่าน เป็นจานหลักครับ
- โรตีเนยนม แบบนุ่ม: หอมแป้ง เนย นม ตามชื่อครับ กินเพลินๆ ตบท้ายหลังจานหลักได้ดีทีเดียว

สำหรับอาหาร 2 จานนี้ให้ 4/5 ผมว่าทีเด็ดร้านนี้อยู่ที่แป้งโรตีครับ ต้องลองเลย

ใครที่ผ่านมาแถวนางลิ้นจี่เย็นอากาศลองแวะดูได้ครับ จอดรถสะดวกหน้าร้านได้ประมาณ 6 คันสบายๆ เลย บริการรวดเร็วทันใจ เป็นมิตรยิ้มแย้มแจ่มใสครับ